CELEX: 62021TN0232
Language: sk
Date: 2021-05-03 00:00:00
Title: Vec T-232/21: Žaloba podaná 3. mája 2021 – Saure/Komisia

21.6.2021   
            
            
               SK
            
            
               Úradný vestník Európskej únie
            
            
               C 242/52
            
         
      Žaloba podaná 3. mája 2021 – Saure/Komisia
      (Vec T-232/21)
      (2021/C 242/73)
      Jazyk konania: nemčina
      
         Účastníci konania
      
      
         Žalobca: Hans-Wilhelm Saure (Berlín, Nemecko) (v zastúpení: C. Partsch Rechtsanwalt)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie, ktorým Komisia zamietla žiadosť žalobcu o nahliadnutie do dokumentov Komisie, spisová značka Gestdem 2021/0550, vyhotovením kópií celej korešpondencie Komisie so spoločnosťou AstraZeneca plc alebo jej dcérskymi spoločnosťami, s Úradom spolkového kancelára v Nemecku alebo Spolkovým ministerstvom zdravotníctva týkajúcej sa spoločnosti AstraZeneca plc alebo jej dcérskych spoločností od 1. apríla 2020 a najmä, pokiaľ ide množstvo a dodacie lehoty očkovacích látok proti COVID-19 ponúknuté spoločnosťou AstraZeneca plc,
               
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza dva žalobné dôvody.
      
                  1.
               
               
                  Prvý žalobný dôvod je založený na tvrdení, že žalobca má nárok na prístup k sporných dokumentom Európskej komisie podľa článku 2 ods. 1 nariadenia (ES) č. 1049/2001 (1). Zamietnutie Komisie toto ustanovenie porušuje.
               
            
                  2.
               
               
                  Druhý žalobný dôvod je založený na tvrdení, že nároku žalobcu na prístup k dokumentom nebránia žiadne dôvody zamietnutia nariadenia (ES) č. 1049/2001. Komisia neuviedla žiadne dôvody zamietnutia a žiadne nie sú ani zjavné.
               
            
         (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 2001, s. 43; Mim. vyd. 01/003, s. 331).